**Ruslans Homčaks** (ukraiņu: *Руслан Борисович Хомчак*) ir Ukrainas armijas ģenerālis, kurš pilda Ukrainas Nacionālās drošības un aizsardzības padomes sekretāra pirmā vietnieka pienākumus un bijušais Ukrainas bruņoto spēku virspavēlnieks, līdz 2020. gada 28. martam ieņemot arī ģenerālštāba priekšnieka amatu.

Iepriekš no 2019. gada 21. maija viņš Ukrainas Bruņoto spēku virspavēlnieka amatu apvienoja ar Ģenerālštāba priekšnieka amatu. 2020. gada 28. martā ar prezidenta Volodimira Zelenska dekrētu tika sadalīti virspavēlnieka un Ģenerālštāba priekšnieka amati. Šajā dienā V. Zelenskis atcēla R. Homčaku no Ģenerālštāba priekšnieka amata un iecēla viņu par bruņoto spēku komandieri, vienlaikus ieceļot Serhiju Korņičuku par ģenerālštāba priekšnieku.

2021. gada 27. jūlijā R. Homčaks tika atbrīvots no Ukrainas Bruņoto spēku virspavēlnieka amata un iecelts par Ukrainas Nacionālās drošības un aizsardzības padomes pirmo sekretāra vietnieku.

Biogrāfija
----------

R. Homčaks dzimis Ļvivā 1967. gada 5. jūnijā. 1988. gadā absolvēja Maskavas Augstāko militārās pavēlniecības skolu. Pēc tam R. Homčaks dienēja Austrumvācijā un Baltkrievijas PSR no 1988. līdz 1992. gadam.

Pēc Ukrainas neatkarības atgūšanas 1991. gadā R. Homčaks kļuva par Ukrainas Bruņoto spēku militāro komandieri. No 1993. līdz 2000. gadam R. Homčaks dienēja 24. mehanizētajā brigādē. Kopš 2013. gada paaugstināts par ģenerālleitnantu, karadarbības dalībnieks Donbasā. Ukrainas spēku izšķiroši zaudētās Ilovaiskas kaujas laikā R. Homčaks bija sektora komandieris.

2019. gada 21. maijā Ukrainas prezidents V. Zelenskis iecēla R. Homčaku par Ukrainas bruņoto spēku ģenerālštāba priekšnieku un virspavēlnieku. 2020. gada 28. martā ar prezidenta V. Zelenska dekrētu tika sadalīti virspavēlnieka un ģenerālštāba priekšnieka amati. Šajā dienā V. Zelenskis atcēla R. Homčaku no Ģenerālštāba priekšnieka amata un iecēla viņu par bruņoto spēku komandieri, vienlaikus ieceļot Serhiju Korņičuku par ģenerālštāba priekšnieku.

2020. gada 10. septembrī R. Homčakam bija pozitīvs COVID-19 tests.

Ģimene
------

R. Homčaks ir precējies ar Annu Kovalenko. A. Kovalenko ir pilsoniskā aktīviste, žurnāliste, aktīva Eiromaidana dalībniece, bijusī trīs Ukrainas aizsardzības ministru padomniece un Ukrainas informācijas politikas ministre. Viņa bija Čerņihivas apgabala valsts pārvaldes vadītāja (gubernatore) no 2020. gada 13. oktobra līdz 2021. gada 4. augustam.

2021. gada janvārī A. Kovalenko laida pasaulē meitu Mariju.

Atsauces
--------

1. 1 2 3 4
2. 1 2   Valerii Zaluzhnyi appointed as Commander-in-Chief of Ukraine's Armed Forces instead of Khomchak — Zelensky's press secretary
3. ↑  DECREE OF THE PRESIDENT OF UKRAINE № 319/2021 About the dismissal of R. Khomchak from the post of Commander-in-Chief of the Armed Forces of Ukraine (in Ukrainian)
4. 1 2  Zelensky appoints Khomchak Chief Commander of Armed Forces, Korniychuk Chief of General Staff, Interfax-Ukraine (28 March 2020)
5. 1 2  «President Zelensky appoints new chief of Ukrainian army's general staff». *UNIAN*. 2019. gada 21. maijs. Skatīts: 2019. gada 21. novembris.
6. ↑  DECREE OF THE PRESIDENT OF UKRAINE № 322/2021 About the appointment of R. Khomchak as the First Deputy Secretary of the National Security and Defense Council of Ukraine (in Ukrainian)
7. ↑  «Archived copy». Skatīts: 2015-03-18.
8. ↑  Howard Amos in Moscow and Roland Oliphant in Mariupol. «Vladimir Putin demands negotiations over 'statehood' for eastern Ukraine». *The Daily Telegraph*, 2014. gada 31. augusts.
9. ↑  «Head of Ukraine armed forces tests positive for COVID-19». *Reuters*. 2020. gada 10. septembris.
10. ↑  Zelensky appoints head of Chernihiv Regional State Administration, Ukrinform (4 August 2021)
11. ↑  Цензор.НЕТ. «Нова глава Чернігівської ОДА Коваленко - дружина Головнокомандувача ЗСУ Хомчака (оновлено)». *Цензор.НЕТ* (ukraiņu). Skatīts: 2021-01-20.

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Ruslans Homčaks***.